JohanHeinsen/ENO huggingface dataset:
Aarhuus Stifts-Tidende, 1837-01-29
Atter nylig ere Entrepeneurerne for Deligencerne i Paris ved Retten blevne dømt til at betale en Mand 800 Fr. aarlig Pension saalænge han lever, fordi han ved en Deligences Væltning paa Veien mellem Paris og Strasborg brak Skulderen.
Aarhuus Stifts-Tidende, 1837-01-29
Det engelske Skib Bristol er forgaaet paa Reisen, til Newyork med over 60 Passagerer, blandt hvilke adskillige Damer. Ogsaa en russisk Brig med en kostbar Ladning Marmor er forliist paa Hjemreisen fra Livorno.
Aarhuus Stifts-Tidende, 1837-01-29
Vor, i visse Maader berømte Parforce-Jagt=Klub, hedder det i en Skrivelse fra Berlin af 28de f. M.i Spidsen for hvilken de kgl. Prindser selv staae, vil ogsaa i Vinter holde sin store Jagtfest i Grunwald. Svinehedsningen vil, som sædvanligt, derved udgjøre een af Hovedforlystelserne. De Dyr, som dertil ere udseete, blive iforveien fangede og Huggetænderne saugede af dem, for at Hunde og Jægere kunne være sikkrede for Beskadigelse. Det 19de Aarhundrede er dog langt snildere end de tidligere, da Fyrsterne med Jagt spydet i Haanden, udsatte sig for det til Døde hedsede Dyrs glubske Tænder."
Aarhuus Stifts-Tidende, 1837-01-29
Juleaften var der en Festivitet hos Kongen af Preussen, hvortil ogsaa Hoftheatrets Dandserinder og Skuespillerinder vare indbudne, og erholdt ved Lotterie kostbare Foræringer af alle Slags Prætiosa.
Aarhuus Stifts-Tidende, 1837-01-29
Keiseren af Rusland har kjøbt sig det churlandske Palais i Berlin, og er derved bleven Borger af Staden.
Aarhuus Stifts-Tidende, 1837-01-29
Magistraten har i Sinde at tilstille ham Borgerbrevet i en Guldkavsel.
Aarhuus Stifts-Tidende, 1837-01-29
J en sydtydsk Residents skal der nylig i Theatret være forefaldet et høist komisk Optrin. Herrerne i Orchestret havde nemlig ved en Prøve pludselig udslukket alle Lysene og prygtet deres Kapelmester.
Aarhuus Stifts-Tidende, 1837-01-29
Grev Velthelm, brunsvigsk Minister, har paa en Jagttour mistet sit ene Øie. Ved en anden Jægers uforsigtighed havde et Hagel splintret hans ene Brilleglas, og Stumperne heraf vare trængte ind i Øiet. Fortunas Lune, skrives der fra Hamborg: har ved Aarets Slutning viist sig gandske besynderlig. Derudkom nemlig i Tallotteriet netop i Aarets sidste Uge Nummerne 36 (det henvundne Aar), 37 (det nye, og 31 (Dagenes Antal i Decbr.) Da nu, som bekjendt, ivrige Spillere i dette Ulykkes=Lykkespil, vælge deres No. efter Beregninger, Ahnelser og Drømme, saa har dennegang et meget stort Antal vundet. "La Grippe, hedder det sammestedsfra: er nu herdet almindelige Løsen. Næsten ikke et Huus er forskaanet, og mange Tusinde ere syge. Paa alle Forretninger, selv paa de offentlige Fornøielser, har denne Sygdom virket høist forstyrrende.
Aarhuus Stifts-Tidende, 1837-01-29
J en Alder af over 90 Aar hensov den 7de ds. Sverrigs almeenagtede Feltmarschal Grev Stedingk. Den Afdøde udmærkede sig i den nordamerikanske Krig, i hvilken han var i fransk Tjeneste, og endmere i Sverrigs Krig mod Rusland i Aaret 1789. Han steeg derfor fra et Ærestrin til et andet, og beklædte i flere Aar Ambassadeurposten ved det Petersborgske Hof. Endnu i sit 80de Aar blev han som overordentlig Gesandt sendt til Moskan for at bivaane Keiser Nicolais Kronning. Han skildres som en Mand af ædelt Sind, og særdeles Sielstorhed, der uden Sky fremsatte sine Tanker paa høiere Steder, selv om han forudsaae, at de ei der vilde behage. Som et Træk af denne hans Frimodighed anføres, at da den afsatte Konge af Sverrig i Aaret 1805, kjed af Feldttoget i Pommern, faldt paa Jdeen at sælge denne Provinds, for derved at slippe fra det Hele, og befalede Stedingk at indlede Underhandling derom med Keiser, Alexander, svarede St. blandt andet: "Jeg har ikke fremsat noget om Deres Majestæts Project at sælge Pommern. Man kan miste en Provinds; men sælge den for nogle Poser Guld – aldrig."
Aarhuus Stifts-Tidende, 1837-01-29
Efter at de svenske Blade i længere Tid have været tause om den nu aargamle Lidbackske Sag, erfares nu blot af en Gothenborgsk Avis, at Kongen ved Resolution af 16de December ikke har givet FruLidbak Medhold i Henseende til hendes Anke modRaadhuusrettens Beslutning af 27de Febr., hvorefter hun blev arresteret.
Aarhuus Stifts-Tidende, 1837-01-29
J Nordlandene staaer Hungersnøden for Døren. Korn er der neppe at faae for Penge. For en Tønde Byg gives 5 a 6 Species. Fra Friedrichstadt meldes under 5te Januar, at nogle i Toldhuuset i Garding indlagte, som toldpligtige anholdte Varer, ere i den følgende Nat ved Jndbrud blevne bortstiaalne, uden at man har kunnet komme paa Spor efter Gjerningsmanden.
Aarhuus Stifts-Tidende, 1837-01-29
For noget siden hændtes den Ulykke, at en Haars Dreng fra Stubbekjøbing, ved at gaae op paa det øverste Loft i Ohre Mølle, hvor han var i Besøg, blev indviklet saaledes i Mølleværket, at han øieblikkeligen blev knust.
Aarhuus Stifts-Tidende, 1837-01-29
Det paa Læsøe indstrandede Skib Amphion, Skpr. Bergendahl, er tilligemed sin indehavende Tømmerlast, dreven ud i Kattegattet.
Aarhuus Stifts-Tidende, 1837-01-29
Bekjendtgjørelser. At min kjære Fader, Kammerraad C. Lanng, i sit 89de Aar hensov ved en rolig og stille Død paa Hessel ved Greenaae i Torsdags Aftes den 26de d. M. undlader jeg ikke herved paa Sødskendes og egne Vegne at bekjendtgjøre for fraværende Slægt og Venner. Aarhuus, den 28de Januar 1837. Lanng.
Aarhuus Stifts-Tidende, 1837-01-29
Natten mellem den 22de og 23de d. M. bortkaldtes til et bedre Liv min inderligen elskede Mand kongelig svensk og norsk Consul for Nørre-Jylland Wilhelm Falck, i hans Alders 40de Aar. Fem uforsørgede Børn og den Afdødes gamle Moder begræde med mig Tabet af vor Støtte og Forsørger. Overbeviste og Deeltagelse, vil Bevidnelse af samme kun forøge vor dybe Sorg Aalborg, den 23de Januar 1837. Julie Falck.
Aarhuus Stifts-Tidende, 1837-01-29
Det alvise Forsyn har behaget den 25de dennes ved en blid og rolig Død at bortkalde herfra til det Bedre min inderligt eiskede og uforglemmelige Mand, forhenv. Skipper, senere Kæmner her i Byen, Michel Sørensen, i hans 73de Aars Alder, efter at vi i 39 Aar havde troligen deelt Livets Glæder og Sorger med hverandre. To Børn modtage ham i Evigheden, og 4 begræde med mig Tabet af en kjærlig og virksom Ægtefælle og Fader. Det bekjendtgjøres sørgeligst fraværende Slægt og Venner. Aarhuus, den 28de Januar 1837. Anne Catrine Sørensen, født Grønbeck.
Aarhuus Stifts-Tidende, 1837-01-29
Med dybeste Bemod opfylder jeg den tunge Pligt herved for fraværende Familie og deeltagende Venner at melde, at min inderligt elskede Mand, den menneskekjerlige Læge, Bataillonschirurg Henrik Frederik, Anton Evers, blev, efter 9 Dages Sygeleie, bortkaldt til sit evige Hjem den 24de dennes, i sit Alders 53de, sit Embeds 33te, vort Ægteskabs 10de Aar, efterladende sig 5 uopdragne Børn, som med mig smerteligst begræde Tabet af den kjerligste Leder og Forsørger. Fred være med hans Støv, og Gud styrke os Forladte, Weile, den 25de Januar 1837. E. C. Evers, født Kragballe.
Aarhuus Stifts-Tidende, 1837-01-29
Onsdagen den 8de Febr. førstkommende, om Eftermiddagen Kl. 2, bliver efter Begjæring af Auctions holder Hertz afholdt Auction i Gaarden Nr. 43. paa Skolegade her i Byen, hvor da bortsælges endeel Manufacturvarer, saasom: Musseliner, Jndienne, halv Silketøi, Schertings, Tørklæder, Kappetøier, Tvist, endvidere 400 Pd. Røgtobak, nogle Kasser Cigarer, laqverede Presenteerbakker, fremdeles: et poleret Sengested med Mahognie=Himmel, en moderne ny Toetages Jern Kakkelovn, et meget stort Speil i Mahognie Ramme, et Schatol, Borde, Stole, Sengeklæder, Gangklæder, en ny Reisevogn med 2 Læder Agestole, en Arbeidsvogn, en Tospænder=Kane med Toppe, Klokker og Bjelder, 1 Skippunds=Bidmer, endeel Bøger og Maculatur, med meget mere. Hvilket herved til Liebhaveres Efterretning bekjendtgjøres. Aarhuus, den 23de Januar 1837. Fleischer.
Aarhuus Stifts-Tidende, 1837-01-29
J Følge Begjæring fra Directionen for Markvæsenet her i Staden, afholdes paa Byens Raadstue, Torsdagen den 2den Febr. førstk., om Formiddagen Kl. 11, Auction til Bortleie af a) en Lod, 2 1/2 Td. Land, beliggende i VorregaardsVang, Gaardstedet kaldet; b) en Dito, 4 Tdr. Land, beliggende i Skovvangen, sidst bortleiet indtil Michaeli 1833 til Sadelmager Løvengreen; begge Byen tilhørende. – Hvilket herved bekjendtgjøres. Aarhuus, den 24de Januar 1837. Fleischer.
Aarhuus Stifts-Tidende, 1837-01-29
Efter Begjæring af Eieren bliver Fredagen den 3die Februar førstkommende, i den Michel Jensen forhen, men nu Hr. Schucany tilhørende Gaard i Harlev, afholdt Auction over 2de under bemeldte Gaard hørende Parceller paa Harlev Mark. Auctionen begynder Kl. 10 Formiddag. Hasle &c. Herredscontoir, den 28de Januar 1837. Seidelin.
Aarhuus Stifts-Tidende, 1837-01-29
Ringsted. Formedelst Dødsfald agtes, om antageligt Bud skeer, et i denne Byes St. Hans=Gade beliggende Sted, der for 1 1/2 Aar siden af Nyt er opført, bortsolgt ved en Auction der afholdes paa selve Stedet den 11te Febr. dette Aar. Bygningerne bestaaer af 11 Fag Stuehuus til Gaden og 6 Fag Baghuus; Gaardsrum og Brønd i Gaarden, samt en god stor Hauge. Det Hele godt beliggende for en Handlende. Af Mangel paa Salg kan det ogsaa bortleies og tiltrædes til anstundende Flyttetid. Stedets Paaviisning, tilligemed Conditionerne og Adkomstdocumeterne, kan af Libhavere behageligen erfares af Undertegnede, der er Befuldmægtiget til at afhandle det fornødne. Ringsted, den 24de Jan. 1837. Jens Jensen, Hestehandler og Brændeviinsbrænder.
Aarhuus Stifts-Tidende, 1837-01-29
Jfølge Proclama af Dags Dato, som vil vorde læst ved Randers Bytingsret og Landsoverretten i Viborg, ere samtlige Creditorer i Boet efter afdøde Skipper Carl Christian Albrecht indkaldte med 12 Ugers Varsel til, i Overeensstemmelse med Placaten 2den Juni 1819, at fremkomme med og at legitimere deres Krav for undertegnede Skifteret, inden fornævnte Tids Udløb; hvilket herved endvidere bekjendtgjøres. Samlinger afholdes i Boet Mandagen den 13de Februar og 3die April førstkommende, om Formiddagen Kl. 10, paa Randers Raadstue. Randers Skifteret, den 8de Januar 1837. A. L. Reiersen. S. Poulsen.
Aarhuus Stifts-Tidende, 1837-01-29
Ved Proclama af Dags Dato, som vil vorde læst ved Randers Bytingsret og Landsoverretten i Viborg, ere samtlige Creditorer i Værtshuusholder Anders Andersen Junchers og afdøde Hustru Maren Juncher fød Abels Bo her i Byen, indkaldte med 12 Ugers Varsel til, i Overeensstemmelse med Placaten 2den Juni 1819, at fremkomme med og at legitimere deres Krav for undertegnede Skifteret, inden fornævnte Tids Udløb; hvilket herved endvidere bekjendtgjøres. Samlinger afholdes i Boet Mandagen den 13de Februar og 3die April førstkommende, om Formiddagen Kl. 10, paa Randers Raadstue. Randers Skifteret, den 8de Januar 1837. S. Poulsen. A. L. Reiersen. Med 12 Ugers Varsel indkaldes samtlige Creditorer i Boet efter her i Byen afdøde Jnstrumentmager Peder Knudsen Sparre til, inden fornævnte Tids Udløb at fremkomme med og at beviisliggjøre deres Krav for undertegnede Skifteret, i Overeensstemmelse med Placaten 26de October 1792. Samlinger afholdes i Boet Mandagen den 13de Februar og 20de Marts førstkommende, om Formiddagen Kl. 10, paa Randers Raadstue. Randers Skifteret, den 17de Januar 1837. A. L. Reiersen. S. Poulsen.
Aarhuus Stifts-Tidende, 1837-01-29
Gaardsalg. Gaarden No. 323 ved Mindebroen, saavelsom den deri indrettede Cichorie=Fabrik med complet Jnventaium, er underhaanden at faae tilkjøbs paa meget billige Vilkaar. Gaarden ligger særdeles fordeelagtig forKjøbmandsnæring, saavel en detail som en gros hvortil den og er meget godt indrettet. Gaarden og Fabrik=Inventariet kan og, ifald saadant ønskes, sælges særskildt. Det nærmere erfares hos J. F. Stell feld, boende i Gaarden.
Aarhuus Stifts-Tidende, 1837-01-29
En duelig Seminarist ønskes som Huuslærer til næste Mai paa Bjørnholm ved Greenaae af Secher. Chevalier Barley. Denne fortrinlige Sort 2rad. Byg blev fra den nordvestlige Deel af Sielland for tre Aar siden forskreven til Sædebyg fra England. Productionen har i de faa Aar tiltaget saa betydelig, at der iaar kan udføres flere Tusinde Tønder. Byggen udmærker sig isærdeleshed ved: 1) At det trives med Held i hvilkensomhelst Jordsmon. 2) Der bruges ikkun 4 Skjepper til en Tønde Land hvor der af almindelig Byg behøves 1 Tønde, og afgiver flere Fold. 3) Fodret er bedre end af andet Byg 4) Qvaliteten forringes ikke ved god Behandling, da Afgrøden endnu veier 12 Lpd. dansk pr. Tønde. 5) Den er meget tyndskallet og Consummenterne tilstaae villig 3 a 4 Mk. mere end for almindelig Byg. Derr. Landmænd, som herpaa maatte reflectere, henvises til Hr. Kjøbmand Jensen i Aarhuus, hvor Prøver forevises, Bestillinger modtages, og den nøieste Priis opgives.
Aarhuus Stifts-Tidende, 1837-01-29
Friske Blodigler faaes hos R. B. Hoskjær. Blye i Plader, saa og to meget store Skibsseil, tjenlige til Raps, kan faaes billig. K. B. Hoskjær.
Aarhuus Stifts-Tidende, 1837-01-29
Endeel tomme Oliefade og Trantønder faaes hos F. B. Hoskjær.
Aarhuus Stifts-Tidende, 1837-01-29
Hestehalehaar og Manker kjøbes mod Contant til de høieste Priser af K. B. Hoskjær.
Aarhuus Stifts-Tidende, 1837-01-29
En norsk Eenspænder=Kane med complet Tilbehør, Klokker, Bielder og Seletøi, samt Bjørnestinds=Teppe, anvises tilkjøbs af K. B. Hoskjær.
Aarhuus Stifts-Tidende, 1837-01-29
Den bløde gule Sæbe, der har den Egenskab tillige at blege Tøiet, faaes til nedsat Priis hos K. B. Hoskjær.
Aarhuus Stifts-Tidende, 1837-01-29
En velopdragen, tarvelig og sædelig ung Pige, der i flere Aar har gaaet med i en landlig Huusholdning, er sparsommelig og syer meget pænt, ønsker sig til næste Mai en Condition som Huus= eller Syejomfru. De bedste Anbefalinger kunne fremvises. De Reflecterende ville behage at indlægge en frankeret forseglet Billet paa Adressekontoiret mærket I. S. S.
Aarhuus Stifts-Tidende, 1837-01-29
Paa Frederiksgade No. 605 ere 2de Værelser i anden Etage at faae tilleie enten samlet eller særskilt.
Aarhuus Stifts-Tidende, 1837-01-29
En kjøn Huusleilighed paa 2de Værelser med Kjøkken og Pigekammer m.v. ønskes tilleie til førstkommende Paaske=Flyttetid. Hvor denne er at erholde, bedes opgivet paa Adressekontoiret.
Aarhuus Stifts-Tidende, 1837-01-29
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1837-01-31
No 18. den 31te Januar. Tirsdagen med Brevposterne Den til Forsendelse allene privilegerede Kongelig allernaadigst Stifts-Tidende. Aarhuus
Aarhuus Stifts-Tidende, 1837-01-31
Nyheder fra Udlandet. Fra Paris meldes, at man, ved at konfrontere Meunier med adskillige arresterede Personer, har gjort overmaade vigtige Opdagelser. Meunier skal høre til den anden Section af en hemmelig Forening, som igjen staaer i Spidsen for mange Underafdelinger. – Tretten Regimenter, 6 Batterier, 2000 Md. Kavallerie. og 3 Batailloner Skarpskytter, tilsammen over 20,000 Mand, skulle foretage en ny Expedition mod Constantineh. En Søn af Prinds Eckmühl er bleven ansat derved som Ritmester. - Den rigeste Vexelerer (changeur) i Paris, hvis Formue anslaaes til 7 Millioner, Hr. Chanviere, er bleven dømt til et Aars Arrest, 15000 Fr. Bøder og 60,000 Fr. Skadeserstatning for at have solgt Sølvbarrer som indvendig vare fyldte med Bly.
Aarhuus Stifts-Tidende, 1837-01-31
Samtlige Anklagede i den Strasborgske Militairopstand den 30te Oct. 1836 ere blevne frikiendte ved den nederrhinske Assiseret. Denne Begivenhed havde forvoldet en overordentlig Jubel i Strasborg. Da Retten havde udtalt sit Jkke skyldig!" havde Advocaterne fra Paris udraabt: " Vivent les Alsaciens!" hvorpaa hele Auditoriet havde svaret med et eenstemmigt: "Vivent les honorables Advocat de Paris, J Engelland grasserer Influenza i en overordentlig høi Grad. Den 18de Jan. var der paa Londons Kirkegaard begravet ligesaamange Liig som nogensinde dengang da Cholera grasserede der paa det allerstærkeste. Mærkeligt er det tillige, at næsten Alle som i 1834 vare angrebne af Epedemien, forskaanes af la Grippe. J Greenwich ere 64 pensionerede Matroser døde deraf. J Woolwich bringes daglig 30 a 40 Soldater paa Lazaretherne, og en stor Deel døe af Lungebetændelse. Det samme er Tilfældet med de 3 Garderegimenter som garnisonere i London og Wind for. J Edingburg og Glasgow huserer la Grippe i saadan Grad, at mange Boutiker ere lukkede og forsynede med Paaskrivt, at om nogle Dage lukkes de op igjen. – J London var den 19de Januar og Middagen Kl. 1 et saadant Mørke, at man ikke kunde see et Skridt for sig paa Gaderne, og man nødtes til at tænde Lys i alle Husene. Det var ikke saameget en tyk Taage som et formeligt Midnatsmørke Skibsfarten paa Themsen blev gandske standset, og paa Gaderne kunde Vognene kun kjøre gandske langsomt. – J det Jndre af Engelland har ogsaa et Slags Grippe anfaldet Hestene, af hvilke mange ere døde.
Aarhuus Stifts-Tidende, 1837-01-31
Det har gjort endeel Sensation i London, at et engelsk Skib er ved de circassiske Kyster bleven opbragt af et russisk Krydsfartøi, ført til Havnen ved Sebastopol og der af den russiske Rgjering bleven konfiskeret. Mellem Odessa og Sebastopol vare paa een Dag (28de Decbr.) 14 Skibe forgaaede. De fra Frankfurt bortflygtede sex Studenter ere lykkelig ankomne til den franske Grændse. Over hele Tydskland, og navnligen i Berlin, betragtes denne Flugt som en yderst mærkværdig politisk Tildragelse.
Aarhuus Stifts-Tidende, 1837-01-31
Fra Gotha meldes den ulykkelige Begivenhed, at Kammerjunker og Pr. Lieutenant v. Griesheim er den 18de Januar bleven ihielskudt paa et Jagtpartie. Samme Dag døde i Rostock den berømte Læge. Geheime-Medicinalraad Vogel, Storhertugen af Mecklenborg-Schwerins Livlæge, 87 Aar gl.
Aarhuus Stifts-Tidende, 1837-01-31
Den i Hamborg arresterede Bedrager med falske Vexler og Creditbreve, John Lowther, er allerede bleven dømt af Senatet. Hans Straf skal være: Udstilling i Gabestokken, sex Maaneders Tugthuusarbeide, Bortviisning fra Staden og Transportering. til Engelland.
Aarhuus Stifts-Tidende, 1837-01-31
Fædrelandet. Rhvn. den 28de Januar. De to sidste Bulletiger og Hs. M. Kongens befindende vare saalydende: Fredagen den 27de Januar.
Aarhuus Stifts-Tidende, 1837-01-31
Hs. M. Kongen har i afvigte Nat sovet 4 Timer, Hosten er uforandret, dog ikke værre, Appetiten er god og Kræfterne i Tiltagende."
Aarhuus Stifts-Tidende, 1837-01-31
Løverdagen den 28de Januar.
Aarhuus Stifts-Tidende, 1837-01-31
Hs. M. har i afvigte Nat sovet noget afbrudt af Hosten i 4 til 5 Timer, Appetiten er god, Hosten som i Gaar, Kræfterne tiltage. Skrædersvendenes Opstand mod deres Mestre har havt følgende Anledning: Hidtil var det Ski blandt de herværende c. 500 Skrædermestere at de af dem som holdt Svende, foruden den bestemte Arbeidsløn for ethvert af dem forfærdiget Klædningstykke leverede den dertil fornødne Silke, der her koster 20 Rbdr. Pundet. Men da nu dette, som man kan tænke sig, af mangen Svend blev egennyttigen misbrugt, hvilket ofte gav Anledning til ubehagelige Optrin, saa forenede flere af Stadens første Skrædermestere sig omikke meere at give deres Svende Silke, hvilket disse ikke vilde lade sig gefalde, og hørte op at arbeide. I Gaar Aftes udbrød der en stærk Jldebrand i Stubmøllen, som afbrændte aldeles. J Morges udbrød der Jld i Raadhuusstrædet hos en Brygger, men blev snart dæmpet.
Aarhuus Stifts-Tidende, 1837-01-31
Fru la Grippe gjør sig nu reisefærdig herfra, hvilket volder almindelig Glæde, da man længe var kjed af hendes ubehagelige Visiter.
Aarhuus Stifts-Tidende, 1837-01-31
J disse Dage roullerer her i Staden en Indbydelsesplan til et "Museum for Thorvaldsens Værker, til hvis Oprettelse allene de 17 Mænd, der have underskrevet Planen, have tegnet sig for henved 4000 Rbd. Jndbydelsen er imidlertid ikke alene udstedt til Rigmænd, men til hele Nationen, saa at end ikke det ringeste Bidrag er udelukket. Exemplarer af Jndbydelsesplanen ere blevne omsendte til alle Klasser af Kjøbenhavns Beboere, og Kommitteer ville blive dannede i de fleste Landets Kjøbstæder, for at befordre dette Nationalmonuments Fremme.
Aarhuus Stifts-Tidende, 1837-01-31
Jfølge tydske Aviser skal hertil være indberettet og en Undersøgelse befalet angaaende nogle meget utilbørlige Fornærmelser som Studenterne i Kiel skulle Nytaarsnat have udviist mod en særdeles agtet Bankør som paa sin Gjennemreise havde bemeldte Nat opholdt sig der i Staden.
Aarhuus Stifts-Tidende, 1837-01-31
Høiesteretsdommen er nu afsagt over forhenv.
Aarhuus Stifts-Tidende, 1837-01-31
Overauditeur Birch, tiltalt for Forfærdigelse og Afbenyttelse af falske kgl. Obligationer samt andet bedrageligt Forhold. Tiltalte bør have forbrudt sin Haand og Ære, samt betale til Nationalbanken 2400 Rbd. r. Sølv og til Centralkassen 4600 Rbd. r. S. samt udrede alle af Actionen flydende Omkostninger. Den nylig i Naade fra sit Embede entledigede Amtmand paa Bornholm, Jespersen, har i nogen Tid været underkastet apoplectiske Tilfælde. Han havde i en lang Række af Aar bestyret dette (H. C.) Embede.
Aarhuus Stifts-Tidende, 1837-01-31
Jfølge Breve fra Gothenborg er sammesteds ved Døden afgaaet Hr. D. Carnegte, Chef for et af de anseeteste Handelshuse og bekjendt ved Kjøbet af det Lorentske Fabrikvæsen. Forretningerne ville uafbrudt blive fortsatte af de to andre Compagnons. Viinhandler Christian Frederik Foghts Boe er taget under Skiftebehandling. Ligeledes Silke Ulden- og Lærredskræmmer Hartvig Manheimers.
Aarhuus Stifts-Tidende, 1837-01-31
Af et Brev fra Sorøe. Det er bekjendt, at Dr. Ridder Estrup forlængst har søgt sin Entledigelse fra Directoratet ved det herværende Akademie, hvilken Post han ogsaa til Foraaret fratræder. Med Gjen besættelsen af dette vigtige Embed har Rygtet havt meget travlt, og vel ikke Rygtet allene. Allerede den Omstændighed, at det er den tredie Director, som, efter den akademiske Læreanstalts Restauration - neppe er det ti Aar siden! – skal ansættes, giver Stof til mangehaande Betragtninger, og det er naturligt, at naar en Post togange opgives af Mænd i deres kraftigste Aar, er det ei at løbe til, trediegang at faae den passende besat. Da nu denne Post maa have mange Tillokkelser for en Lærd, og da den desuden hidtil har givet en meget anstændig Gage, 1800 Rbd. r. S., slutter man, at den, i andre Henseender, maa være forbunden med særegne Diffikultæter, og vel neppe med Uret. Embedet skal være tilbudet adskillige berømte Universitetslærere, af hvilke dog Jngen har villet indlade sig. Mange have været af den Formening, at ligesom Directorposten forrige Gang overdroges en Lærd af Akademiets egne Læreres Midte, saaledes vilde der heller Jntet have været vovet ved, endnu engang, og oftere, at følge samme Fremgangsmaade, saameget mindre, som Lectorerne ved Sorøe Akademie, udgjøre et Ensemble af lærde og geniefulde Celebritæter, hvortil man, selv ved Universiteterne, skal lede om Magen. Valget er imidlertid gaaet udenom. Det er faldet paa Hr. Waage, residerende Capellan ved Frue Kirke i Kjøbenhavn, som, nogle Aar tilbage, var Adjunct ved Herlufsholm og sildigere Præst i et af Siellands ringeste Landsbykald. Lykken har fundet ham - gid han maa finde Lykken i Sorøe. De ham tilstaaede Vilkaar skulle være gandske anderledes glimrende, end de forrige Directorers: 3000 Rbdr. r. S. aarlig Gage, foruden 300 Rbdr. til Contoirhold. En ny Directorbolig bliver færdig til Foraaret, som passende meubleret, vil afgive en særdeles elegant Bopæl. Og med alt dette har Directoren, hele Aaret rundt, ikke een eneste Underviisningstime. Man maa tilstaae, at Akademiet bringer alle mulige Offre, saatidt det fornødiges. Der tales saameget om dets rige Fonds, om dets syv – otte Tønder Guld. Det er uret, næsten ubarmhiertigt kunde man kalde det, at tale derom. For at udrede Etatsraad Taubers Pension og den nye Directors Løn behøver Stiftelsen Renten af henved 150,000 Rbd. Til det øvrige Lærer personale medgaaer vel omtrent, Alt i Alt, Renten af 600,000 Rbd. For Anvendelsen af sine Fonds kan Stiftelsen altsaa, uden mange Vidtløftigheder, aflægge Regnskab, ihvor betydelige de end ere. Dog de bære ogsaa Renter i Aandens, i Videnskabens Rige."(Meddeelt.)